நான் இந்தியாவிற்குப் போக விரும்புகிறேன் என்ற ஸரமாகோவின் கடைசிக்குரலை கேட்கும் போது சிலிர்த்துப் போனேன். இதே எண்ணம் போர்ஹெஸிற்கும் இருந்தது. ஒருவகையில் போர்ஹெஸின் வாழ்கையும் ஸரமாகோவின் வாழ்க்கையும் ஒன்று போலவே இருக்கிறது. போர்ஹெஸிற்கும் ஜப்பானைச் சேர்ந்த மரியா கோடமா என்ற இளம்பெண்ணே உதவியாளராக வந்து உறுதுணையாக நின்று அவரைப் பராமரித்தார். தனது 86வது வயதில் அவரைப் போர்ஹெஸ் திருமணம் செய்து கொண்டார். மரியா கோடமாவே தற்போது போர்ஹெஸ் அறக்கட்டளையினை நிர்வாகம் செய்து வருகிறார்.